钦定古今图书集成/明伦汇编/氏族典/第115卷 > 《凌迪知万姓统谱》 > 才宽
## 钦定古今图书集成/明伦汇编/氏族典/第115卷 > 《凌迪知万姓统谱》 > 才宽

按《明外史才宽传》：“宽字汝栗，迁安人。成化十四年进
士。累官西安知府。阔达不羁，好长夜饮，吏事亦不废。
历河南左布政使。正德二年，以左副都御史巡抚甘
肃，督副将白琮等败寇明水湖，赐敕奖劳。移抚陕西，
拜刑部左侍郎，未任，调兵部。刘瑾喜其才，四年，擢工
部尚书。居数月，总制陕西三边军务。宽好用权术，倚”
瑾自恣，御下寡恩。参将阎纲、游击陈善、都指挥郭愬
并有名。宽恶其击寇不力，褫衣冠，被以妇人服，俾周
行营中。诸将愤，莫肯效命。其冬，寇入花马池，宽令总
兵官曹雄、副将杨英等自兴武营出击，而亲率轻骑
百馀踵之，颇有斩获。寇伏兵突自沙窝出，流矢中宽，
坠马死。事闻，赠太子少保，谥襄愍。录“一子锦衣百户

宋